钦定古今图书集成/方舆汇编/职方典/第1371卷 > 雷州府古迹考 府志
## 钦定古今图书集成/方舆汇编/职方典/第1371卷 > 雷州府古迹考 府志

本府。〈海康县附郭。〉

古合州　汉元鼎始以“徐闻” 得名。州治无考。至梁大通间，改为南合州。在特侣塘边。唐天宝二年，迁麻历村。贞元初，复迁特侣塘旧址。后梁开平四年，迁于平乐白院村南。汉乾亨二年，复迁特侣塘旧址。乾亨十三年，迁今卫治。元至正间，迁今府治。

海康县故址　，自隋建置，今在雷州卫治，为古县。至南汉乾亨十三年，州迁县治，县治迁于西澄清坊。元至元十六年，又以县治设雷州路，县迁改不定。泰定元年，在城南隅岂弟坊。明洪武二年，迁府治后，其遗址为军营。

雷川县故址　在海康县。《隋志》：“大业初，废模落、阿罗、富川三县入海康县。”

县尉司故址　，宋时在西门外一里，元迁南门外开元寺西。

廉访司　元改海北海南道为廉访司，今为府治。

宣慰司故址　，今卫治。

盐课都举八司　在东北隅安仁坊。明洪武初去之，旧址改为“军器局。”

录事司故址　在镇宁坊，宋设兵马都监，掌夜禁。元至元十七年，改为录事司。

海北盐课提举司　旧在雷州府，明洪武初，迁石康县。

司狱司故址　在“安仁坊” ，即宋司理院。

蒙古学故址　在南门外开元寺西。

清道巡检司故址　在那藤村。

黑石巡检司故址　在第一都新村。

云章阁　宋郡守李皎建于府学明伦堂后，今废。

贡院　在海康县西南二百步内桂华坊。宋嘉熙中，改建于郡西，郑画有《记》。今废。

水军寨　在城南。宋置屯兵备御，海盗秦侃有记。遗址今废为民居。

澄海指挥营　，宋建，今为民居。

牢城指挥营　遗址尚存。

清化指挥营　在贵德坊。今为军营。

兵马司　在镇宁坊，今址尚存。

“万六军　” 即万户府，故址在安仁坊，今为关王庙。

平准行用库　宋水利军故址，在贵德坊。惠民药局　在府治东南中正坊，后废。郡守洪富以易民地“开学路。”

商税务　故址在观音阁前。

风师坛　故址，在城西门外，明万历三年，迁城北英灵冈。

“雷雨师坛　” 故址在雷庙三殿前。

将军马驿　旧在南界村。元至元间始建，因二石如“将军” ，故名。明成化间并为英利驿，址存雷阳马驿　故址。在城内西北隅迎恩坊，后迁北隅安仁坊。明洪武三年迁为今驿，遗址为海南道。

递运所　址在那卢坊，明弘治间裁革。

广积仓　故址在城东，元初创。明洪武迁今仓址为军营。

贡士庄　宋郡守薛直夫捐资及郡人乐助者，买田百馀亩为“贡士庄” ，凡遇旧举子会试，尽所积以赆。元延祐以后，雷士合试于湖广省，亦用此资给。宋余炳有记。

东亭　久废

思亭　在海康县东南旧州治内，今卫治是也。宋至和元年，郡守张纮创建。以亭在艮方，取《易》艮卦“君子思不出其位” ，名其亭，自为文以记。后张栻又有记。亭久废。

爱莲亭　旧在郡学射圃，更名曰《荷衣》。

嘉会亭　址在府治。宋时建，今废。

弭节亭　郡守李皎建，今废。

望云亭　在南门外，即南亭坊。宋郡守何庾开西湖渠，引水南下，东趋灌洋田，邦人建之，久废。观稼亭　在东洋坡上。宋守薛直夫建之，后废。元郭思诚移创城上，今圮。《通志》云：“明弘治间，指挥宋贤建于城外东北园上。”

岁寒亭　在府治后圃。元廉访使孙泽立。元末圮。明成化壬寅，郡守魏瀚重建。

接官亭　在北城外那芦坊，今废址存。

“舒啸” 亭　在“偃波轩” 侧。圮坏，今建。

清政亭　在县南惠民坊桥上。明洪武初建，今圮废。

清味亭　在县西南城外，二水合流，通大溪树。

《木夭乔》明嘉靖甲子，推官张鸣凤登临有感，建亭扁曰“清味。” 今圮废。

光华馆　在英禄山，一名“蓬莱馆” ，有亭舍十馀所。宋郡守薛直夫建，后废。

苏公楼　在城西南隅。苏子由谪雷时宰禁住官舍，郡民吴国鉴建屋以居之。时子瞻亦谪儋耳，兄弟处此月馀后，靖康丙午，海康令余惇礼又买居前隙地，建“遗直轩” ，绘二苏像于轩。嘉定丁丑，郡守毛当时即其地建楼以表之。郡守薛直夫复修楼为祠。咸淳八年，郡守陈大震迁是楼于湖之西，与寇祠对峙。元末废。明正德丙子，郡守王秉良即其旧址建层楼，翼以回廊，缭以周垣，刻东坡、颍滨二先生诗词于上，今又废。东楼　久废，苏辙有诗。

楚阔楼　亦名北楼，海康县古子城东北，其楼卓处郡城之中，址势隆然，登望四方廓达，若壶中一粟耳，因名“楚阔楼” ，久废。

“遗直轩　” 在苏公楼旁。

偃波轩　在南亭溪西侧。魏怀信、凌晟建，以为督造船舰之所。魏瀚拓地重建，扁门“偃波” ，今废。怀坡堂　即雷音堂，旧址在天宁寺内。罗章有记，柯时复、林恕俱有诗。今废址存。

梦归堂　宋陆升之寓居，扁名“胡铨，隶” 三字榜楹间有记。

三贤堂　宋郡守陈大震建，在平湖书院内，祀寇公、二苏，今废。教授刘震有《上梁文》。

三官堂　在谯楼西。明弘治间，太监傅伦创建。嘉靖元年，提学魏校毁之。

瑞芝堂　先名“无讼” ，后因产芝改名。址在卫治，今废。

百花堂　址在府西，宋时建，今废。

水月堂　在西湖西南岸，今废。

“泽幽堂　” 在郡北阜。

遂溪县

椹川县　旧有椹县，隋改曰椹川，大业初废入扇沙县。

“废遂溪　”即“古铁。”县遗址存旧县村。桐油驿故址　在二十五都桐油村，距县三十里，元至元十七年建，天历间改创今驿。

城月驿故址　在二十二都城月村，距县南九十里。明洪武九年，迁本村中建。

湛川巡检司　址在二十六都湛川村，距县西五十里。元至元三十一年设，即古椹川县地也。明洪武三年迁今司。

涠洲巡检司　址在第八都博里村海岛中，距县西二百里。元至元三十一年建。明洪武七年迁蚕村，今废。

新安驿　故址在二十二都下村，明弘治间裁。祭海亭　在县南第三都英灵村，明成化丙午县尹黄琼建。岁久废。按《通志》云：“每岁三月十二日、六月十二日，郡官遥祭东海之神于是亭。” 崇猷堂　故址在二十二都，地名文墨乡。宋咸淳五年建。今废。

文明书院　在第八都乐民所城内。岁久倾圮，遗址尚存。

崇福寺　故址在县西“拱辰坊” ，今废。

徐闻县

伏波祠　在讨网村海滨。明洪武间，迁宾朴村，址存。

贞女台　在石门岭上。传有女守贞不嫁，及没，乡人筑台祀之。今废。

石马井　在县东三里许。有马夜食禾，追者见入井。随寻，井内有石似马，刻曰“石马之神。” 宾阳涡　旧名宾包。南四里许有神祠，久废，今址存。旱祷雨颇应。

龙爬石　旧县五石斋埠，其石枕海岸。宋嘉定元年，天大雨，两龙经其地，爪痕在石，如凿泉，从石涌出，遂为泽。《通志》云：在旧县东五里昆仑阜，宋嘉定九年云云。乡村人每遇天旱，于此求雨。《清湾港碑　》在县东南三十里，有韩显甫刻戒子孙诗。